Print View: Vandag in Woorde: Bly Kreatiewe bestuurder
Vandag in Woorde: Bly
’n Ander blye dag wat ek altyd sal onthou is die dag dat ’n vreemde stem oor die foon my meegedeel het dat daar ’n beurs aan ons seuna toegeken is. Al sy studies, boeke en verblyf kon betaal word. Ek was alleen my kantoor. Toe ek daai foon neersit, was ek eers vir ’n paar sekondes stil om die nuus te laat insink. Daarna het ek tegelyk getrippel-dans en uit volle bors, ’n dankgebed gejubel.
Vertel ons van die nuus wat jou al só bly gemaak het.
Daar is ’n ‘bly’ wat mens laat jil en daar is ’n ‘bly’ wat mens net rustig laat glimlag. Soms is dit eerbied en soms is dit tevredenheid. Soms is dit trots en soms is dit dankbaarheid. Jy weet mos wat ek bedoel. Vertel ons van die dinge, gebeure, geleenthede en mense in jou lewe wat jou doelbewus of onwillekeurig bly maak.
Sing dit uit in geskrewe woorde! Gorrel dit of dig dit. Of vertel sommer maar net.
Mooi loop en wees hierdie week aspris bly.